Med Harboe, der var blevet udnævnt til biskop over [[Trondhjem Stift]], fulgtes nu Erichsen til Danmark og næste år til [[Norge]]. I [[Trondhjem]] lærde skole fortsattes derefter hans undervisning, indtil han [[1748]] dimitteredes til [[Københavns Universitet]]. Skønt oprindelig bestemt for [[teologi]]en kastede Erichsen sig i de første studenterår hovedsagelig over studiet af [[filologi]] og [[filosofi]], indtil han efter tilskyndelse af [[Bolle Willum Luxdorph]], hvis [[amanuensis]] han var blevet, valgte det [[jura|juridiske]] studium. [[1758]] tog han juridisk [[attestats]] og blev det følgende år juridisk professor ved [[Sorø Akademi]]. Under sit ophold her [[1759]]-[[1771|71]] sluttede han et nøje venskab med sin kollega, den senere statsmand [[Ove Høegh-Guldberg]], med hvem han synes i meget at have stemmet overens.
Personbillede_savnes Samfund Historie Lister_over_personer Videnskab Død Samfundsvidenskab Folkeret Organisationer Kriminalitet